EkBass/fiwiki-20250220-pages-articles huggingface dataset:
Jaroslav Holík

Jaroslav Holík (3. elokuuta 1942 Havlíčkův Brod, Tšekkoslovakia – 17. huhtikuuta 2015http://hokej.idnes.cz/zemrel-byvaly-hokejista-jaroslav-holik- fc4-/reprezentace.aspx?c=A150417_075952_reprezentace_par) oli urheilu-urallaan Tšekkoslovakiaa edustanut jääkiekkoilija, pelipaikaltaan keskushyökkääjä. Tšekkoslovakian maajoukkueessa hän pelasi useimmiten samassa ketjussa Jan Klapáčin ja veljensä Jiří Holíkin kanssa. Hän oli kuuluisa aggressiivisesta pelityylistään, joka johti usein maaleihin mutta myös jäähyihin. == Maajoukkueura == Holík saavutti olympiapronssia Sapporossa 1972 ja pelasi seitsemässä MM-turnauksessa, joissa Tšekkoslovakia oli kuusi kertaa mitaleilla. Tukholman MM-kilpailuissa 1969 Tšekkoslovakian ja Neuvostoliiton keskinäiset ottelut olivat kuumia tapahtumia edellisenä vuonna tapahtuneen Tšekkoslovakian miehityksen vuoksi. Vaikka Neuvostoliitto voitti maailmanmestaruuden, voitti Tšekkoslovakia molemmat keskinäiset ottelut ja jälkimmäisessä, lukemiin 4–3 päättyneessä ottelussa Holík teki joukkueensa viimeisen maalin. Tšekkoslovakia voitti Prahassa 1972 maailmanmestaruuden ensi kertaa 23 vuoteen. Holík teki turnauksessa kahdeksan maalia ja sai seitsemän syöttöpistettä, millä hän oli joukkueensa kolmanneksi paras pistemies. Hän teki kaksi maalia ensimmäisessä ottelussa Sveitsiä vastaan, kaksi maalia Länsi-Saksaa vastaan, yhden maalin toisella sarjakierroksella Sveitsiä vastaan, kaksi maalia jälleen Länsi-Saksaa vastaan ja Tšekkoslovakian kolmannen maalin joukkueen voittaessa Neuvostoliiton 3–2 ja varmistaessa mestaruuden. Viimeisen MM-turnauksensa Holík pelasi Moskovassa 1973 ja teki siellä vielä viisi maalia ja antoi kaksi maalisyöttöä. == Seurajoukkueura == Holík pelasi Dukla Jihlavassa vuosina 1961–1979. Liigamestaruuden hän voitti seitsemän kertaa: vuosina 1967–1972 ja 1974. == Saavutuksia == * Olympiapronssi 1972 * Maailmanmestaruus 1972 * Seitsemät MM-kilpailut vuosina 1965–1967, 1969, 1970, 1972 ja 1973 == Erikoispalkinto == * IIHF Hall of Fame == Suku == Holík pelasi yhdessä veljensä Jiří Holíkin kanssa niin seura- kuin maajoukkueessakin. Jaroslav Holíkin poika Robert "Bobby" Holík, vävy František Musil ja tyttärenpoika David Musil pelasivat jääkiekkoa maajoukkueessa ja NHL:ssä, ja myös toinen tyttärenpoika Adam Musil pelasi maajoukkueessa ja Pohjois-Amerikassa. Tytär Andrea Holíková menestyi tennispelaajana. == Lähteet == * Jaroslav Holík Bio, Stats and Results Olympics at Sports-Reference.com === Viitteet === Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Jääkiekon maailmanmestarit Luokka:Vuonna 1942 syntyneet Luokka:Vuonna 2015 kuolleet
Jerseyn paholainen

Jerseyn paholainen () on taruolento, jonka asuinseutu on Yhdysvaltojen New Jerseyn syrjäseuduilla. Jotkut asukkaat ovat kertoneet kuulleensa huutoja pimeässä ja uskovansa suolla vaanivan jonkin. Jerseyn paholaisen kerrotaan olevan lepakonsiipinen olento, jolla on sarvekas hevosen pää. Olento tunnetaan 1700-luvulta, mutta sen alkuperä on luultavasti jo intiaaneilta. On väitetty paholaisen vieneen mukanaan kotieläimiä sekä lapsia. Tuhannet ihmiset väittävät nähneensä paholaisen. Erityisen runsaasti havaintoja saatiin vuonna 1909. Joseph Bonaparte, Napoleonin veli ja Espanjan entinen kuningas, väitti nähneensä olennon. == Legendoja == Erään tarinan mukaan Jerseyn paholainen oli Pine Barrensissa 1800-luvun puolivälissä asuneen rouva Leedsin 13. lapsi. Uusi raskaus sai hänet niin tolaltaan, että synnytyksen jälkeen hän huusi "Olen saanut tarpeekseni lapsista! Paholainen saa viedä tämän!" Samassa ihmislapsi muuttui siivekkääksi hirviöksi, joka lensi piipun kautta ulos. Legendasta on useita versioita, joissa päivämäärä ja paholaisen ulkomuoto vaihtelevat. Joissakin versioissa paholainen on tavallinen lapsi, jonka rouva Leeds sulkee joko kellariin tai ullakolle. Lapsi kuitenkin pääsee karkuun ja pakenee metsiin. Toisen legendan mukaan mustalaiskirous lankesi itsekkään äidin ylle, kun tämä kieltäytyi antamasta mustalaisille ruokaa ja yösijaa. Eräiden tarinoiden mukaan Leeds itse oli noita, tai paikalliset kirosivat hänet suhteesta englantilaisen sotilaan kanssa. Pine Barrensissa sijainnut Shourds House -niminen mökki on tarinoiden mukaan paholaisen syntykoti. Paikan voi yhä löytää, mutta mökistä on enää jäljellä perustukset. Jääkiekkoseura New Jersey Devils on ottanut nimensä Jerseyn paholaisen mukaan. == Lähteet == * Unknownexplorers.com - The Jersey Devil Luokka:Kryptozoologia Luokka:Taruolennot
Richard Farda

Richard Farda (s. 8. marraskuuta 1945 Brno, Tšekkoslovakia) on tšekkiläinen jääkiekkoilija. Pelipaikaltaan hän oli hyökkääjä. Farda pelasi Tšekkoslovakian maajoukkuessa seitsemissä arvokisoissa vuosina 1969–1974. Vuonna 1974 hän loikkasi länteen yhdessä Václav Nedomanskýn kanssa. Parivaljakko siirtyi Pohjois-Amerikkaan, jossa Farda pelasi WHA-liigan Toronto Torosissa ja Birmingham Bullsissa yhteensä 177 ottelua tehden 34 maalia, 86 maalisyöttöä, yhteensä 120 tehopistettä.Eurohockey Tšekkoslovakiassa hän voitti ZKL Brnon joukkueessa maansa mestaruuden vuonna 1966 ja kolme kertaa Euroopan cupin vuosina 1966–1968. Palattuaan Pohjois-Amerikasta vuonna 1977 hän pelasi vielä Sveitsissä. Tšekkoslovakia voitti Prahassa 1972 maailmanmestaruuden ensi kertaa 23 vuoteen. Farda teki turnauksessa kolme maalia ja sai neljä syöttöpistettä. Hän teki joukkueensa toisen maalin tasapeliin 3–3 päättyneessä ensimmäisen sarjakierroksen ottelussa Neuvostoliittoa vastaan ja jälleen toisen maalin toisessa Neuvostoliitto-ottelussa, jossa Tšekkoslovakia varmisti maailmanmestaruuden 3–2-voitollaan. Joukkueen viimeisessä ottelussa Suomea vastaan Farda teki vielä yhden maalin. Hän pelasi turnauksessa pääasiassa samassa ketjussa Vladimír Martinecin ja Bohuslav Šťastnýn kanssa mutta Jiří Kochtan loukkaannuttua ensimmäisessä Neuvostoliitto-ottelussa Farda siirtyi parin ottelun ajaksi Václav Nedomanskýn johtamaan ketjuun. == Lähteet == * * === Viitteet === Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1945 syntyneet Luokka:Elävät henkilöt
Annosekvivalentti

Annosekvivalentti H kuvaa eri säteilylajien absorboituneen annoksen D biologista vaikutusta tietyssä kohdepisteessä ja se määritellään absorboituneen annoksen D arvon ja säteilyn paikallisen laatutekijän Q tulona tässä pisteessä: H=Q D Annosekvivalentti ja ekvivalenttiannos ovat eri suureita. Annosekvivalentti on määritelty pistemäisessä massa-alkiossa, ekvivalenttiannos puolestaan lasketaan keskimääräisen absorboituneen annoksen avulla äärellisen kokoisessa elimessä tai kudoksessa. == Katso myös == * Ekvivalenttiannos == Lähteet == Luokka:Suureet Luokka:Radioaktiivisuus
Aleksandr Sidelnikov

Aleksandr Nikolajevitš Sidelnikov (, 12. elokuuta 1950 Moskova, Neuvostoliitto – 23. kesäkuuta 2003) oli venäläinen jääkiekkomaalivahti. Sidelnikov oli yksi Neuvostoliiton parhaimmista maalivahdeista, mutta joutui taistelemaan paikastaan Vladislav Tretjakin kanssa ja jäi usein varamaalivahdin osaan vuosina 1972–1977. Helmikuussa 2014 nimettiin Venäjän jääkiekon hall of fameen. == Parhaat saavutukset == * jääkiekon olympiakulta 1976 * kolme jääkiekon maailmanmestaruutta 1973–1975 * Krylja Sovetovin supersarjan pelit Pohjois-Amerikassa 1975–1976, 1976–1977 ja 1978–1979 == Lähteet == Luokka:Neuvostoliittolaiset jääkiekkomaalivahdit Luokka:Neuvostoliittolaiset olympiavoittajat Luokka:Vuonna 1950 syntyneet Luokka:Vuonna 2003 kuolleet
Ignostismi

Ignostismi on näkemys, jonka mukaan kysymys Jumalan olemassaolosta on merkityksetön, koska Jumalasta tai jumalista ei ole yksikäsitteistä määritelmää. Ignostismi vaatii Jumalasta tarkan, ei-ristiriitaisen määritelmän ennen kuin sen olemassaoloa voidaan edes alkaa harkita tai siitä voidaan väitellä. Ignostismin katsotaan usein tarkoittavan samaa kuin teologinen nonkognitivismi. Myös termejä indifferentismi tai apateismi on käytetty ilmaisemaan samankaltaista ajattelua. Ignostismia on tehnyt tunnetuksi rabbi Sherwin Wine, humanistisen juutalaisuuden perustaja. Vaikka jumalan käsite on ignostismin mukaan mieletön, ignostikko saattaa pitää ajatusta jumalasta tunneperäisesti tai esteettisesti merkityksellisenä. Sen sijaan jumala oliona on epäselvä ja epäjohdonmukainen käsite. Tätä käsitystä voidaan pitää ei- teismin, (negatiivisen) ateismin tai agnostisismin muotona (joskus käytetään termiä välinpitämätön agnostisismi, englanniksi apathetic agnosticism). Sanan ignostismi ig-osa tulee englannin kielen sanasta ignorance, tietämättömyys ja viittaa tietämättömyyteen siitä, mitä väitteellä jumalan olemassaolosta tarkoitetaan. Viittaus muotoutuu sanasta gnosis tieto. Ignostikolle sellaiset teologien käyttämät käsitteet kuin ”ensimmäinen syy”, ”kaikkivaltias” ja ”kaikkihyvä” ovat epäselviä, ristiriitaisia, kielellisesti tyhjiä tai mahdollisesti runollisia. Siksi niistä ei voi mielekkäästi sanoa, ovatko ne tosia vai eivät. Tämän vuoksi ignostikko odottaa sisäisesti ristiriidatonta jumalan määritelmää, ennen kuin esittää asiasta väitteitä puolesta tai vastaan. Filosofi Paul Kurtzin skeptisyyteen uskonnollisten väitteiden suhteen sisältyy myös ignostismin ajatuksia. == Lähteet == Luokka:Agnostisismi Luokka:Uskontokritiikki
Homo ergaster

Homo ergaster eli afrikanihminen oli Afrikassa pleistoseenikaudella noin 1,9–1,4 miljoonaa vuotta sitten elänyt kädellisten Homo-suvun laji. Jotkut tutkijat luokittelisivat H. ergasterin kuitenkin ennemmin afrikkalaiseksi Homo erectukseksi kuin omaksi lajikseen.Valste 2012, s. 178–184. Nykyihmisen edeltäjän heidelberginihmisen uskotaan kehittyneen afrikanihmisestä.Valste 2012, s. 201–202. Afrikanihmisen rakenteesta ei tiedetä paljoakaan. Se liikkui pystyasennossa ja polvet ehkä hiukan taivutettuina. Lajin fossiilit voidaan jakaa pieni- ja isoaivoisiin. Pienten aivojen tilavuus on 500–600 cm³ ja isojen 50 prosenttia suurempi. Isompiaivoiset kuuluvat ehkä johonkin vielä nimeämättömään lajiin. Lajin nimi tulee kreikan kielen ”työmiestä” tarkoittavasta sanasta. Nimitys juontuu sen käyttämistä kehittyneistä työkaluista. H. ergaster alkoi ensimmäisenä käyttää kehittyneitä työkaluja 1,6 miljoonaa vuotta sitten. Luurankojen lähettyviltä on löydetty käsikirveitä ja nyrkki-iskureita. Varsin kehittyneiden työkalujen vuoksi se erotellaan usein erikseen muista nykyihmisen esi-isistä. Leiripaikoista ja fossiilihaudoista on löydetty jälkiä, joten todennäköisesti laji osasi myös käsitellä tulta ja kypsentää lihaa siinä. Lajin varmistettuja fossiileja on löydetty Kenian Turkanajärveltä ja Etelä-Afrikasta. Myös Tansaniasta ja Etiopiasta on löytynyt mahdollisesti afrikanihmisen fossiileja. ==Lähteet== * ===Viitteet=== Luokka:Ihmisen evoluutio Luokka:Ihmiset Luokka:Esihistorialliset nisäkkäät
Studio One

Studio One on reggaeta julkaiseva jamaikalainen levy-yhtiö. Sen perusti Coxsone Dodd vuonna 1954. Studio Onen julkaisemia artisteja: * Bob Marley * Lee "Scratch" Perry * Burning Spear * Toots & the Maytals * Horace Andy * Ken Boothe * Alton Ellis * John Holt * The Skatalites Luokka:Jamaikalaiset levy- yhtiöt
Alexanderin–Spanierin kohomologia

Algebrallisessa geometriassa Alexanderin–Spanierin kohomologia on kohomologiteoria, joka esiintyy monistojen differentiaalimuotojen, joilla on kompakti kantaja, teoriassa. Teoria on samantapaista ja jossain määrin duaalista de Rhamin kohomologian kanssa. Kohomologia on saanut nimensä J. W. Alexanderin ja Edwin Henry Spanierin (1921-1996) mukaan. Olkoon X annettu monisto. Olkoon \Omega^k_{\mathrm c}(X) reaalinen X:n k-muotojen vektoriavaruus joilla on kompakti kantaja ja olkoon d ulkoinen derivaatta. Tällöin Alexanderin–Spanierin kohomologiaryhmät H^k_{\mathrm c}(X) ovat homologisia ketjukompleksin (\Omega^\bullet_{\mathrm c}(X),d): :0 \to \Omega^0_{\mathrm c}(X) \to \Omega^1_{\mathrm c}(X) \to \Omega^2_{\mathrm c}(X) \to \ldots; kanssa, eli H^k_{\mathrm c}(X) on suljettuja k-muotoja modulo eksakti k-muoto. Huolimatta niiden määritelmästä homologiakompleksina, Alexanderin–Spanierin ryhmät käyttäytyvät kovariantisti. Esimerkiksi jos on annettu inkluusiokuvaus X:n avoimelle joukolle U, on laajennus U:lta X:ään \Omega^\bullet_{\mathrm c}(U) \to \Omega^\bullet_{\mathrm c}(X), joka indusoi kuvauksen :H^k_{\mathrm c}(U) \to H^k_{\mathrm c}(X). Ne antavat myös esimerkin kontravariantista kunnollisten kuvausten suhteen, eli kuvauksen kompaktien joukkojen alkukuvat ovat kompakteja. Olkoon F: U -> X tällainen kuvaus. Tällöin pullback :f^*: \Omega^k_{\mathrm c}(X) \to \Omega^k_{\mathrm c}(U): \sum_I g_I \, dx_{i_1} \wedge \ldots \wedge dx_{i_k} \mapsto (g \circ f) \, d(x_{i_1} \circ f) \wedge \ldots \wedge d(x_{i_k} \circ f) indusoi kuvauksen :H^k_{\mathrm c}(X) \to H^k_{\mathrm c}(U). Mayerin–Vietoriksen jono on voimassa Alexanderin–Spanierin kohomologiassa. Luokka:Homologiateoria Luokka:Algebrallinen topologia
Eskolan rautatieasema

Eskolan rautatieasema () on rautatieasema Eskolan kylässä Kannuksessa Keski- Pohjanmaalla, Pohjanmaan radalla rataosuudella Kokkola–Ylivieska. Seinäjoen rautatien asemalle matkaa on 185,8 ratakilometriä ja Kokkolan rautatieasemalle 52 ratakilometriä. Eskolan asemalta lähtivät muinoin sekä metsärata (1920-1961) että pistoraide viereiselle sahalle, jonka radan toiminta hiljeni ja lopulta lakkautui 2013-2016. Nykyisin ainakin osa pistoraiteesta on purettu. Eskolan ensimmäinen asemarakennus oli Bruno Granholmin suunnittelema pieni platformskjul III -tyypin seisakerakennus, joka valmistui 1903. Rakennus siirrettiin Mehtälään vuonna 1925, josta se on myöhemmin hävitetty. Nykyinen asemarakennus on rakennettu 1925 ja sen on suunnitellut Jarl Ungern. ==Lähteet== Luokka:Kannuksen rautatieliikennepaikat Luokka:Bruno Granholmin suunnittelemat rakennukset
Coke Music

Coke Music oli Sulake Corporationin tekemä Internetissä oleva chat ja verkkoroolipeli The Coca-Cola Companylle. Se avattiin vuonna 2002 ja suljettiin 2008. Coke Music oli samankaltainen kuin Habbo, mutta siinä virtuaalihuonekaluista ei maksettu oikeaa rahaa. Coke Musicissa pääasiallisena tarkoituksena oli tehdä omaa musiikkia Coke Musicin Editorilla ja soittaa sitä muille. Muut antoivat + tai - pisteitä kappaleesta ja sen mukaan määräytyivät myös kappaleen soitosta ansaittavat kolikot, joilla pystyi taas ostamaan virtuaalihuonekaluja. == Aiheesta muualla == * Coke Music Luokka:Virtuaalimaailmat
Taipuva Luotisuora

Taipuva Luotisuora on vuonna 2002 perustettu progressiivista rockia soittava raumalainen yhtye, jonka jäsenet asuvat Helsingissä ja Turussa. Yhtyeen nykyisiä sävellyksiä luonnehditaan progressiiviseksi kansanmusiikkivaikutteiseksi avaruusrockiksi. Yhtyeen musiikista voi löytää vaikutteita yhtyeiltä kuten Hidria Spacefolk ja Ozric Tentacles. Taipuva luotisuora julkaisi vuoden 2006 kesällä levyn, jonka suuntaus on vaikutteiltaan entistä laajempi ja kokeilevampi, mutta silti rakenteiltaan suoraviivaisempi ja helpommin lähestyttävä, sisältäen myös kirjoitettua laulua. ==Henkilöt== * Esko Grundström – jousisoittimet, kantele, koskettimet, puhaltimet, melodica ja haitari * Ville Eriksson – kitarat, ohjelmointi * Juha Eriksson – basso * Taneli Korpinen – rummut, perkussiot * Jani Puistovaara – kitara * Tero Pajunen – viulu Lisäksi: * Kaisa Pajunen – sello levyllä IV * Johanna Eriksson – huilu levyillä I ja II * Anna Grundström – sello levyllä II * Otto "Viking Zulu" Grundström – laulu levyllä II * Otto Leivo – laulu levyllä I ==Diskografia== * Demo EP (2003) * Planetaariset ilmanpainevyöhykkeet (2004) * I (2005) * II (2006) * IV (2009) * 8 (2013) == Aiheesta muualla == * http://www.luotisuora.net/ Luokka:Suomalaiset yhtyeet
Jaromír Dragan

Jaromír Dragan (s. 14. syyskuuta 1963 Liptovský Mikuláš, Tšekkoslovakia) on slovakialainen entinen jääkiekkomaalivahti. Dragan aloitti uransa HC Košicen maalivahtina. Hän pelasi Košicessa Tšekkoslovakian pääsarjassa kaudet 1988–1993, kunnes sarja lakkautettiin. Kauden 1993–1994 hän pelasi Slovakian pääsarjan HC Slovan Harvard Bratislavassa, kunnes siirtyi takaisin HC Košiceen, jossa pelasi kaudet 1994–2000. Maajoukkueurallaan Dragan edusti Tšekkoslovakiaa vuoden 1992 talviolympialaisissa, joissa joukkue saavutti olympiapronssia. Slovakian paidassa Dragan pelasi talviolympialaisissa 1994, maailmancupissa 1996 sekä vuosien 1994, 1995, 1996 ja 1997 MM-kisoissa. ==Aiheesta muualla== * * Dragan hockeygoalies.orgissa Luokka:Tšekkoslovakialaiset jääkiekkomaalivahdit Luokka:Tšekkoslovakialaiset olympiamitalistit Luokka:Slovakialaiset jääkiekkomaalivahdit Luokka:Vuonna 1963 syntyneet Luokka:Elävät henkilöt
Savannigaselli

Savannigaselli eli thomsoningaselli (Eudorcas thomsonii) on keskikokoinen itäafrikkalainen gasellilaji, jolla on solakat raajat ja siro ruumis. Sitä tavataan suhteellisen yleisenä etenkin Tansaniassa, Keniassa ja Etelä- Sudanissa, ja se on luokiteltu elinvoimaiseksi lajiksi. Laji on saanut tieteellisen nimensä skotlantilaisen tutkimusmatkailija Joseph Thomsonin mukaan. Savannigaselli on 80–120 senttimetriä pitkä, ja sen häntä on lisäksi 15–27 senttimetriä. Sen säkäkorkeus on 66–82 senttimetriä. Savannigasellin turkki on ylhäältä vaaleanruskea ja alta valkoinen. Kupeella on leveä musta juova, naama on raidallinen ja silmien ympärys valkoinen. Sarvet ovat poikkiharjanteiset, takaviistossa, ja niiden kärjet taipuvat eteenpäin. Sekä uroksella että naaraalla on sarvet, mutta uroksen sarvet ovat pitemmät ja paksummat. Urokset käyttävät sarviaan taisteluissa reviiristä, jolloin ne voivat aiheuttaa toisilleen vakaviakin vammoja. Savannigaselli syö heinää, ruohoa, pensaiden lehtiä ja siemeniä. Naaras synnyttää kahdesti vuodessa yhden vasikan. Naaras on sukukypsä yhdeksän kuukauden iässä ja uros kolmevuotiaana. Savannigaselli elää luonnossa 10 vuotta ja tarhassa 16 vuotta. Savannigaselli vaeltaa laumoissa, joissa voi olla yli 60 yksilöä. Jotkin urokset elävät yksin omalla reviirillään. Lajin vaarana ovat etenkin kissaeläimet ja villikoirat. Kun yksi lauman jäsen havaitsee saalistajan, koko lauma alkaa lähestyä sitä yhtenä joukkona, jolloin peto ei pääse yllätyshyökkäykseen. Jos peto hyökkää, lauma säntäilee sinne tänne hämätäkseen saalistajaa. == Lähteet == Luokka:Gasellit
Angoulême

Angoulême on kaupunki Länsi-Ranskassa. Angoulême on Uuden-Akvitanian alueella sijaitsevan Charenten departementin pääkaupunki. Kunnan alueella asuu 42 096 asukasta (2006), mutta suurkaupunkialueella asukkaita on noin 100 000\. Kaupunki sijaitsee Charentejoen ja Touvrejoen haarassa Akvitanian alangolla, noin 100 kilometrin päässä Atlantin rannikolta. Angoulêmen asukkaat juhlivat kaupungin perustamista Juhana Maattoman 18. toukokuuta 1204 allekirjoittaman julistuksen perusteella. == Katso myös == * Angoulêmen kansainväliset sarjakuvafestivaalit == Lähteet == == Aiheesta muualla == *Kaupungin kotisivut Luokka:Ranskan kaupungit Luokka:Charenten kunnat
Claude Chappe

thumb|Claude Chappe Claude Chappe (25. joulukuuta 1763 – 23. tammikuuta 1805) oli ranskalainen keksijä, joka suunnitteli 1792 ensimmäisen teleliikenteen merkinantolaitteen. Chappen kehittämä lennätin levisi nopeasti Ranskassa ja muualla Euroopassa. Chappe syntyi Ranskassa Brûlonissa. Hän sai kirkollisen koulutuksen, mutta kadotti kutsumuksensa Ranskan vallankumouksessa. Chappe ja hänen neljä työtöntä veljeään alkoivat suunnitella merkinantojärjestelmiä. Chappe rakensi 1792 veljensä Ignace Chappen (1760–1829) tukemana Pariisi–Lille-reitille 120 mailin pituisen optisen lennättimen, ensimmäisen niin sanotun Chappe-lennättimen. Reitin varrella oli 15 viestiasemaa. Ignace Chappe kuului Ranskan vallankumouksellisiin voimiin ja osallistui Ranskan vallankumoukseen. Hän sai järjestettyä veljelleen Claudelle mahdollisuuden merkinantojärjestelmän rakentamiseen. Muutamaa vuotta myöhemmin Chappe- lennättimen reittejä oli Ranskassa useita. Chappe-lennätin pysyi käytössä 1800-luvun puoleen väliin saakka. Chappe hukuttautui kaivoon 1805. == Lähteet == Luokka:Ranskalaiset keksijät Luokka:Itsemurhan tehneet Luokka:Vuonna 1763 syntyneet Luokka:Vuonna 1805 kuolleet
Pornolaulu

Pornolaulu on Simo Salmisen esittämä humoristinen musiikkikappale ja hänen laulu-uransa menestyksekkäimpiä kappaleita, joka julkaistiin alkuvuodesta 1968. Kappaleen on säveltänyt Jaakko Salo ja sanoittanut Jukka Virtanen. Kappale kertoo omalla tavallaan siitä, kuinka seksuaalisuudesta nousi 1960-luvulla julkinen puheenaihe. Pornolaulu julkaistiin vinyylisinglenä kappaleen "Minä olen paakari" kanssa. Kappale on julkaistu myöhemmin muun muassa kokoelmalevyillä Hurja joukko ja 20 suosikkia – Rotestilaulu. ==Lähteet== ==Aiheesta muualla== * Ylen Elävä arkisto: Simo Salminen: Pornolaulu Luokka:Vuoden 1968 kappaleet Luokka:Huumorikappaleet Luokka:Jukka Virtasen sanoittamat kappaleet
Coulombin laki

Coulombin laki kuvastaa sähköistä voimaa, jonka kaksi pistevarausta kohdistavat toisiinsa. Ranskalainen Charles Augustin de Coulomb (1736–1806) tutki sähköisesti varattujen kappaleiden vuorovaikutusta, eli niiden välisiä voimia. Vuonna 1784 hän havaitsi tutkimustensa perusteella lainalaisuuden, jota nykyään kutsutaan Coulombin laiksi: Hiukkasen toiseen hiukkaseen kohdistama sähköinen voima on verrannollinen hiukkasten varausten tuloon ja kääntäen verrannollinen niiden välisen etäisyyden neliöön. Coulombin laki on kokeilla todettu luonnonlaki. Coulombin laki perustuu kokeellisiin havaintoihin ja voisi siten olla esimerkiksi 1/r^2-riippuvuuden osalta vain likimääräinen tulos. Modernin fysiikan teoreettiset perusteet ja erittäin tarkat mittaukset viittaavat siihen, että 1/r^2-riippuvuus on täsmällinen luonnonlaki. On huomattava, että sellaisenaan Coulombin laki ei päde makroskooppisille kappaleille, sillä etäisyys r on hyvin määritelty vain, kun kappaleiden koko on häviävän pieni verrattuna niiden väliseen etäisyyteen. Jos etäisyys pienenee, ei varausjakauman keskipiste enää vastaa kappaleiden fyysisiä keskipisteitä varausten järjestyessä uudelleen. Tästä huolimatta fysiikan alkeisopinnoissa (peruskoulu, lukio) usein mallinnetaan kappaleita pistevarauksina, ja sovelletaan Coulombin lakia. == Coulombin lain matemaattinen muotoilu == Matemaattisesti ilmaistuna Coulombin lain mukaan sähköinen voima F on skalaarimuodossa : F = k \frac{|q_1 q_2|}{r^2}, missä k = \frac {1}{4 \pi \epsilon_0}= 8{,}98755 \cdot 10^9 \frac{\textrm{Nm}^2}{\textrm{C}^2} on Coulombin vakio, \epsilon_0 on tyhjiön permittiivisyys ja q_1 , q_2 kummankin hiukkasen sähkövaraus. Coulombin lain mukaisen voiman F (Coulombin voiman) suunta on varauksia yhdistävän suoran suuntainen. Samanmerkkiset varaukset hylkivät toisiaan ja erimerkkiset vetävät toisiaan puoleensa. Coulombin laki voidaan esittää myös vektorimuodossa. Tällöin varauksen q_1 varaukseen q_2 kohdistama voima \vec{F}_{12} on yksikkövektorin \hat{r}_{12} suuntainen ja se voidaan ilmaista alla olevan yhtälön mukaisesti: :\vec{F}_{12} = k\frac{q_1q_2}{r^2}\hat{r}_{12}. Coulombin lain matemaattinen muotoilu vastaa täysin Newtonin gravitaatiolakia. == Katso myös == *Sähkökenttä == Lähteet == == Kirjallisuutta == * == Aiheesta muualla == *Etälukio: Coulombin laki *International Electrotechnical Commission (IEC): Coulomb's law Luokka:Voimat Luokka:Fysiikan lait Luokka:Sähkömagnetismi Luokka:Seulonnan keskeiset artikkelit
Carl-Magnus Brander

Carl-Magnus Brander (27. helmikuuta 1919 Helsinki – 18. tammikuuta 1998) oli suomalainen jääkiekkohyökkääjä ja -valmentaja. Brander pelasi SM-sarjaa KIF:ssä, Arsenalissa ja HIFK:ssa. Hän voitti kaksi Suomen-mestaruutta KIF:ssä vuosina 1941 ja 1943. Brander toimi Arsenalin pelaaja-valmentajana tämän ainoana pääsarjakautena 1948–1949. HIFK:iin Brander siirtyi Arsenalin pudottua SM-sarjasta ja pelasi siellä kaudet 1949–1956. Seuraavat kolme kautta hän toimi vielä HIFK:n valmentajana. Pelasi SM-sarjassa yhteensä 85 ottelua tehoilla 21 + 2. Brander pelasi urallaan kaksi maaottelua. ==Saavutukset ja palkinnot== *2 Suomen-mestaruutta (1941, 1943) **2 SM-pronssia *Suomen Jääkiekkoleijona numero 55 ==Lähteet== * *Branderin tiedot Jääkiekkomuseon sivulla Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1919 syntyneet Luokka:Vuonna 1998 kuolleet
La Nigérienne

La Nigérienne (”Nigeriläinen”) on Nigerin kansallislaulu. Laulu otettiin käyttöön maan itsenäistyessä vuonna 1960. Laulun on sanoittanut Maurice Albert Thiriet ja sen ovat säveltäneet Robert Jacquet ja Nicolas Abel François Frionnet. ==Sanat== Auprès du grand Niger puissant Qui rend la nature plus belle, Soyons fiers et reconnaissants De notre liberté nouvelle! Evitons les vaines querelles Afin d’épargner notre sang, Et que les glorieux accents De notre race soit sans tutelle! S’élève dans un même élan Jusqu’à ce ciel éblouissant, Où veille son âme éternelle Qui fera le pays plus grand! CHORUS: Debout! Niger! Debout! Que notre œuvre féconde Rajeunisse le cœur de ce vieux continent! Et que ce chant s’entende Aux quatre coins du monde Comme le cri d’un peuple équitable et vaillant! Debout! Niger! Debout! Sur le sol et sur l’onde, Au son des tam-tams Dans leur rythme grandissant, Restons unis toujours, Et que chacun réponde A ce noble avenir Qui nous dit: – En avant! Nous retrouvons dans nos enfants Toutes les vertus des Ancêtres : Pour lutter dans tous les instants Elles sont notre raison d’être. Nous affrontons le fauve traître À peine armés le plus souvent, Voulant subsister dignement Sans detruire pour nous repaître. Dans la steppe où chacun ressent La soif, dans le Sahel brûlant, Marchons, sans défaillance, en maîtres Magnanimes et vigilants. CHORUS ==Englanninkielinen käännös== :Throughout great powerful Niger :Which makes nature more beautiful, :Let us be proud and grateful :For our newfound freedom! :Let us avoid vain quarrels :In order to spare ourselves bloodshed, :And may the glorious voices :Of our race be free of domination! :Let us rise in a single leap :As high as the dazzling sky, :Where stands guard its eternal soul :Which will make the country greater! :CHORUS: :Arise! Niger! Arise! :May our fruitful labors :Rejuvenate the heart of this old continent! :And may the song be heard :In the four corners of the Earth :As the cry of a fair and valiant people! :Arise! Niger! Arise! :On the ground and on the wave, :To the sound of the drums :In their growing rhythms :Let us always remain united, :And may each one respond :To this noble future :Which tells us: – Go forward! ==Lähteet== ==Aiheesta muualla== * Nigerin kansallislaulun sanat ja sävel Luokka:Kansallislaulut Luokka:Nigerin kulttuuri Luokka:Nigerin musiikki
Jorma Nykänen

Jorma Nykänen (18. syyskuuta 1927 – 9. marraskuuta 2014) oli suomalainen jääkiekkovaikuttaja ja -valmentaja. Nykänen oli perustamassa Oulun Kärppiä vuonna 1946. Hän myös valmensi Kärppiä alasarjoissa vuosina 1949–1952 ja 1954–1958. Nykänen toimi usean vuoden ajan Suomen Jääkiekkoliitossa. Hän oli mukana liittohallituksessa, liittovaltuustossa ja aluetoimikunnan puheenjohtajana. Vuonna 1988 Suomen Jääkiekkomuseo aateloi Nykäsen Jääkiekkoleijonaksi vaikuttajakategoriassa numerolla 56. ==Lähteet== ==Aiheesta muualla== * *Nykäsen tiedot Jääkiekkomuseon sivuilla. Luokka:Suomalaiset urheiluvaikuttajat Luokka:Suomalaiset jääkiekkovalmentajat Luokka:Vuonna 1927 syntyneet Luokka:Vuonna 2014 kuolleet
Biladi

Biladi ("Isänmaani") on Palestiinan kansallislaulu. Laulu otettiin käyttöön Palestiinan itsehallintoviranomaisten vuonna 1996 Palestiinan itsenäisyysjulistuksen (vuodelta 1988) 31. artiklan perusteella. Laulun on sanoittanut Ibrahim Hefeth Touqan ja sen ovat säveltäneet Mohammad Salim Flaifel ja Ahmad Salim Flaifel. Vuodesta 1936 palestiinalaiset käyttivät tunnuslaulunaan hymniä "Mawtini", jonka on sanoittanut Ibrahim Towqan ja säveltänyt libanonilainen Mohammad Flaifel. Laululla on siis samat tekijät kuin "Biladillakin". Lisäksi Mohammad ja Ahmad Salim Flaifel ovat säveltäneet myös Syyrian kansallislaulun. Saddamin kukistumisen jälkeen Mawtini on valitty Irakin kansallislauluksi. Lisäksi on ollut käytössä "Fedajeen-hymni", jonka PLO:n suurin jäsenjärjestö Al-Fatah otti käyttöön vuonna 1972. Halutessaan korostaa olevansa koko Palestiinan kansan edustaja eikä vain yksi puolue muiden joukossa Al-Fatah korvasi puoluetunnuksensa yleispalestiinalaisilla tunnuksilla. Tällöin myös puolueen hymni "Al-Asifa" ("Myrsky") korvattiin yleisemmällä laululla. "Fedajeen-hymnin" sävelsi egyptiläinen Ali Ismaeil ja sen sanoitti Said Al-Muzayyen. Laulu tunnettiin myös nimellä "Palestiinan vallankumouksen hymni". Luokka:Kansallislaulut Luokka:Palestiina
Lleyton Hewitt

Lleyton Glynn Hewitt (s. 24. helmikuuta 1981 Adelaide, Australia) on australialainen tennispelaaja. Hän on yksi menestyneimmistä tennispelaajista, entinen tenniksen rankinglistan ykkössijoitettu. Hän on voittanut urallaan kaksi Grand Slam -turnausta, Yhdysvaltain avoimissa vuonna 2001 ja Wimbledonissa vuonna 2002. Vuonna 2005 hän eteni kotiturnauksensa Australian avointen finaaliin, jossa hän kuitenkin hävisi Marat Safinille. Hewitt on tunnettu erinomaisesta jalkatyöskentelystään, kilpailykyvystään sekä vakaista syötöistään. Hänen valmentajanaan toimii Tony Roche. Hän on International Tennis Federationin maailmanmestari vuosilta 2001 ja 2002. Hewitt on voittanut urallaan myös kaksi nelinpelin ATP-turnausta. == Yksityiselämä == Hewitt on ollut vuodesta 2005 lähtien naimisissa australialaisen näyttelijä Bec Cartwrightin kanssa. Heillä on kolme lasta. Hewitt on seurustellut myös tennispelaaja Kim Clijstersin kanssa. == Lähteet == == Aiheesta muualla == * Lleyton Hewitt ATP:n sivuilla * Lleyton ja Bec Hewittin kotisivut Luokka:Australialaiset tennispelaajat Luokka:Vuonna 1981 syntyneet Luokka:Elävät henkilöt
Ruusujuuri

Ruusujuuri (Rhodiola rosea) on viileillä alueilla kasvava maksaruohokasvien (Crassulaceae) heimoon kuuluva kasvi. Kasvista käytetään myös nimeä pohjanruusujuuri. Ruusujuurta kasvaa luonnonvaraisena Skandinavian ja Venäjän pohjoisosissa sekä Alpeilla. Sitä on tavattu myös muun muassa Pohjois-Amerikan itärannikolla sekä Grönlannissa. Se on etupäässä tunturiseudun kosteikkojen liepeillä esiintyvä mehikasvi, joka kasvaa noin 30 senttimetrin korkuiseksi kiehkuraiseksi mättääksi. Kukat ovat kaksikotiset, eli hede- ja emikasvit ovat erikseen. Ruusujuurta viljellään myös koriste- ja lääkekasvina. Sen juurakko tuoksuu ruusuilta.Eliaksen yrttitarha (Internet Archive) Sitä käytetään yrttinä muun muassa vähentämään väsymystä ja masennusta ja lisäämään seksuaalista halukkuuttahttp://areena.yle.fi/tv/2024921/ Strömsö 25/36 13.10.2013. (vanhentunut linkki). Se on myös koristekasviksi sopiva ruoho, jonka viljely onnistuu Suomessakin.Ruusujuuren viljely onnistuu Suomessakin (vanhentunut linkki) == Lähteet == == Aiheesta muualla == *Pinkka, Lajintuntemuksen oppimisympäristö: Ruusujuuri (Rhodiola rosea) *Luontoportti: Ruusujuuri (Rhodiola rosea) * Tietoa Ruusujuuren käytöstä ja linkkejä tutkimuksiin/ *United States Department of Agriculture (USDA): Rhodiola rosea *Flora of China: Rhodiola rosea Luokka:Maksaruohokasvit Luokka:Luontaistuotteet Luokka:Lääkekasvit Luokka:Seulonnan keskeiset artikkelit
Kala-allergia

Kala-allergia on allergia, jossa henkilö on allerginen kalalle. Oireita, voivat ovat muun muassa ripuli, oksentelu, kivut, pahoinvointi, kutina, punotus, ja ihottuma. Hengenahdistus ja kurkun kutina ovat myös hyvin yleisiä. Koko elimistön allerginen reaktio, eli anafylaktinen šokki on myös mahdollinen. Oireiden voimakkuus on hyvinkin yksilöllistä, jotkut eivät voi sietää edes kalan hajua. Kala-allergeenit ovat voimakkaita, eivätkä ne pilkkoudu kuumennettaessa. Kala-allergia on yleensä pitkäaikainen eikä yleensä häviä iän mukana. == Lähteet == == Aiheesta muualla == * Evira: Kala * THL: Ruoka-allergiat Luokka:Allergiat Luokka:Kala- ja äyriäistuotteet
Vierumäki (Heinola)

Vierumäen kylä on kylä ja taajama Heinolan kaupungin eteläosassa Päijät-Hämeen maakunnassa lähellä Lahtea. Asukkaita Vierumäellä on 760 ja työpaikkoja noin 1 100. Vuonna 2019 Vierumäen taajamassa asui 405 asukasta. Vierumäeltä on matkaa Heinolan keskustaan noin 13 kilometriä, Lahteen 22 kilometriä ja pääkaupunkiseudulle 120 kilometriä. Vierumäki valittiin vuonna 2011 Päijät- Hämeen vuoden kyläksi. == Palvelut ja yritykset == Vierumäen palveluihin kuuluu Suomen urheiluopisto, liikenneasema, kaksi kauppaa, kylpylä, kioski, hotelleja, ravintoloita, Postin pakettiautomaatti ja Alkon noutopiste. Vierumäellä toimii koulu, jossa on luokat 0–6. Samassa rakennuksessa koulun kanssa toimii päiväkoti. Yksi Haaga-Helia ammattikorkeakoulun kampuksista sijaitsee Vierumäellä. Vierumäellä on noin 1 000 työpaikkaa ja kaksi teollisuusaluetta. Vierumäellä toimivia yrityksiä ovat Artome, Betset, Holiday Club, Oiva Wood Solutions, Versowood ja Weckman Steel. Vierumäen yrityspuistossa on tilaa yrityksille yli 100 000 kerrosneliömetriä. == Liikenne == Vierumäki sijaitsee valtatien 4 varrella. Vierumäen liittymässä sijaitsee linja-autojen pikavuoropysäkki, jolta pääsee Helsinkiin ja Pohjois- Suomeen. Lahden seudun liikenteen linja-autot kulkevat 30 minuutin välein Vierumäeltä Lahteen ja Heinolaan. Seututie 313 kulkee Vierumäeltä Asikkalan Urajärven ja Vesivehmaan kylien kautta Vääksyn taajamaan. Vierumäeltä on noin 16 kilometriä matkaa Vesivehmaan lentoasemalle, jossa matkustajaliikennettä ei ole säännöllisesti tarjolla. Seututie 363 kulkee Vierumäeltä Jaalan kirkonkylällä sijaitsevaan kantatien 46 liittymään noin 35 kilometrin matkan. Lahti–Heinola-rata kulkee Vierumäen kautta. Vierumäellä on rautatieasema, joka on tavaraliikenteen käytössä. Vierumäen lähimmät henkilöliikenteen rautatieasemat sijaitsevat Lahdessa noin 23 kilometrin etäisyydellä ja Nastolassa noin 25 kilometrin päässä. == Lähteet == == Aiheesta muualla == *Vierumäen kyläyhdistys Facebookissa * Luokka:Päijät-Hämeen maakunnan taajamat Luokka:Päijät-Hämeen vuoden kylät
Alkoholipolttokenno

Alkoholipolttokenno on laite, joka käyttää polttoaineenaan joko etanolia tai metanolia sähkövirran synnyttämiseen. Polttokennossa tapahtuvassa reaktiossa alkoholi palaa liekittömästi ja tuloksena syntyy sähkövirta. Sivutuotteena syntyy vain hiilidioksidia ja vettä. Polttokennojen hyötysuhde on mahdollista nostaa yli 80 %, joten siitä voi kehittyä yksi tulevaisuuden tärkeimmistä energiantuotannon välineistä. Polttokenno on myös puhdas tapa tuottaa energiaa sillä sivutuotteet ovat vain hiilidioksidi ja vesi. Alkoholipolttokennojen kehitystä on käytetty myös yhtenä perusteluna metanolitalouden käyttöönottoon. == Käyttökohteita == *Sähköautojen energiantuotanto *Kannettava energianlähde (akuille vaihtoehtoinen virranlähde) *Varavoiman tuottaminen paikallisella tasolla (esimerkiksi sähkökatkon aikana) == Lähteet == Luokka:Sähkökemia Luokka:Sähkötekniikka
Eero Leväluoma

Eero Kullervo Leväluoma (6. kesäkuuta 1896 Helsinki – 18. marraskuuta 1969 HelsinkiHenkilötiedot hautakivessä Maunulan uurnalehdossa) oli suomalainen näyttelijä, lavastaja ja ohjaaja. Leväluoma aloitti uransa Suomi-Filmissä, jossa hän ohjasi dokumenttielokuvan Finlandia (1922). Hän perusti yhdessä Kalle Kaarnan, Uuno Eskolan ja Oscar Lindelöfin kanssa vuonna 1927 tuotantoyhtiö Aquilan, joka kuitenkin kaatui sisäisiin erimielisyyksiin; yhtiön ainoaksi elokuvaksi jäi Ei auta itku markkinoilla (1927). Vuonna 1942 Leväluoma oli mukana perustamassa Fenno-Filmiä, jossa hän toimi 1942–1947 lavastajana (nimellä Eero Levä), ohjaajana, näyttelijänä ja studiopäällikkönä. Tämän jälkeen Leväluoma toimi elokuvissa enää näyttelijänä. Leväluoma näytteli vuosina 1922–1958 kaikkiaan 55 kotimaisessa elokuvassa. Leväluoma aloitti Yleisradion teatteriosaston ohjaajana vuonna 1945. Leväluoma ja Markus Rautio kiinnitettiin Radioteatterin ensimmäisiksi ohjaajiksi, kun se oli vuonna 1948 perustettu.Radioteatterin alkuvuodet , Sininen laulu, Yle.fi, viitattu 9.9.2014 Eero Leväluoma oli naimisissa näyttelijä Kerttu Vehviläisen (k. 1927) kanssa. Heidän tyttärensä oli lastenkirjailija Liisa Leväluoma (1924–2009).Geni.com : Kerttu Kirsti Vehviläinen Leväluoma on haudattu Maunulan uurnalehtoon Helsinkiin. == Lähteet == Luokka:Suomalaiset elokuvanäyttelijät Luokka:Suomalaiset elokuvaohjaajat Luokka:Suomalaiset lavastajat Luokka:Vuonna 1896 syntyneet Luokka:Vuonna 1969 kuolleet
Drahomír Kadlec

Drahomír Kadlec (s. 29. marraskuuta 1965 Pribram, Tšekkoslovakia) on tšekkiläinen jääkiekkoilija. Pelipaikaltaan hän on puolustaja. Kadlec aloitti uransa Tšekkoslovakian pääsarjan HC Kladnossa kaudella 1985–1986. Kaksi seuraavaa kautta hän pelasi Dukla Jihlavassa, kunnes palasi Kladnoon kausiksi 1988–1990. Kaudet 1990–1993 hän pelasi SM-liigassa HIFK:n paidassa. Keväällä 1993 Kadlec siirtyi Saksan 1. Bundesliigaan ESV Kaufbeureniin, vaikka hänellä oli voimassa oleva sopimus seuraavasta kaudesta HIFK:n kanssa. Hän pelasi Kaufbeurenissa yli kolme vuotta, kunnes siirtyi kesken kauden 1996–1997 Tšekkiin HC Zliniin. Kaksi seuraavaa kautta hän pelasi myös Tšekin pääsarjassa HC Chemopetrol Litvinovissa ja HC Slezan Opavassa, kunnes siirtyi syksyllä 1999 Tampereen Tapparaan. Tapparasta hän siirtyi jo viiden pelatun ottelun jälkeen Saksan 2. Bundesliigan EC Bad Tölziin, jossa hän pelasi kevääseen 2003 saakka. Vuodesta 2003 hän on pelannut Italiassa HC Egnassa. Philadelphia Flyers varasi Kadlecin NHL:ään 1988 varaustilaisuuden 12. kierroksella numerolla 245, mutta hän ei koskaan pelannut NHL:ssä. Maajoukkueurallaan Kadlec edusti Tšekkoslovakiaa 1992 talviolympialaisissa, jossa joukkue saavutti olympiapronssia. Hän oli mukana myös vuosien 1987, 1989, 1990, 1991 ja 1992 MM-kisoissa. Tšekin paidassa hän pelasi 1994 talviolympialaisissa, 1996 maailmancupissa sekä 1993, 1994 ja 1996 MM-kisoissa. Yhteensä hän keräsi MM-esiintymisistään yhden maailmanmestaruuden ja viisi MM-pronssia. Nykyisin Kadlec valmentaa kotikaupungissaan HBC Alpiq Kladnon katukiekkojoukkuetta maansa pääsarjassa. ==Lähteet== ==Aiheesta muualla== * * Tapparan uutinen Kadlecin liittymisestä seuraan Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkiläiset jääkiekkoilijat Luokka:Philadelphia Flyersin varaamat pelaajat Luokka:Jääkiekon maailmanmestarit Luokka:Vuonna 1965 syntyneet Luokka:Elävät henkilöt
Da capo

Da capo [] (<14.1. Kino Suomi: Da Capo Se merkitään usein lyhennettynä muodossa ”D.C.”. Rakennemerkinnät Da capo -merkinnässä saatetaan erikseen kertoa, mikä osa teoksesta kerrataan, esimerkiksi Menuet da capo. Da capo -kertausta esitettäessä ei sävellyksen kertausmerkkejä tavallisesti huomioida vaan edetään ilman kertauksia fine- tai pomppa-merkintään saakka. Da caposta käytetään kahta yleistä muunnelmaa: * Da capo al fine (D.C. al fine): toistetaan alusta fine-merkkiin asti * Da capo al coda (D.C. al Coda): toistetaan alusta ”pomppa”-merkkiin asti, josta siirrytään koodaan eli loppusoittoon. "Da capo!" -huutoa on aikaisemmin käytetty myös suosionosoituksena esittäjälle, ja se vastaa suurin piirtein samaa kuin nykyään yleisempi "Encore!". == Katso myös == * Dal segno == Lähteet == Luokka:Nuottikirjoitus Luokka:Musiikkitermit Luokka:Italiankieliset sanat ja sanonnat
Dal segno

Dal segno [] () on yleinen nuottikirjoituksessa käytetty merkintä. Se esiintyy usein lyhennetyssä muodossaan ”D.S.”. Dal segno -merkinnällä säveltäjä kertoo esittäjälle, että merkistä alkava kappaleen osa tulee kerrata. Dal segnosta on kaksi yleistä variaatiota: * Dal segno al fine (D.S. al fine): toistetaan segno-merkistä fine-merkkiin asti * Dal segno al coda (D.S. al Coda): toistetaan segno-merkistä ”pomppa”-merkkiin asti, josta siirrytään koodaan eli loppusoittoon. == Katso myös == * Da capo Luokka:Nuottikirjoitus
Botniaring

Botniaring on Etelä-Pohjanmaalla, Kurikan Jurvassa sijaitseva moottorirata. Botniaring on yksi Suomen viidestä moottoriurheilukeskuksesta. Rata oli aikaisemmin 2 618 metriä pitkä, mutta sitä on pidennetty 4 014-metriseksi. Laajennuksen myötä rata oli Suomen pisin, kunnes KymiRing valmistui. Radalla ajetaan pääasiassa kansallisia kilpailuja. ==Kuvaus== Rata on perustettu vuonna 1989. SM-tason ja muita isompia auto- ja moottoripyö­räkilpailuja on vuosittain kymmenkunta, muina aikoina rata-alue on harjoit­telu- ja koulutuskäytössä. Rataravintola on avoinna kesäaikoina. === Tietoja === * Pituus: **Lyhyt rata: 2 618 metriä **Pitkä rata: 4 014 metriä **JM-rata: n. 1 000 metriä **Ovaali: 1 676 metriä * Ajosuunta: myötäpäivään * Leveys: 12–20 metriä *Rataennätykset: **Lyhyt rata (2 618 m) ***autot: 1.04,227 – 29. kesäkuuta 2003, Teemu Tanninen, F3, Dallara F394 ***moottoripyörät: 1.06,070 – 27. toukokuuta 2018, Erno Kostamo, Superbike A, BMW S1000RRhttp://www.srra.fi/files/pdf/17096/Race%202%20SB.pdf **Pitkä rata (4 014 m) ***autot: 1.30,496 – 30. kesäkuuta 2019, Paavo Tonteri, F3 (Historic Formula G), Dallara F399 ***moottoripyörät: 1.36,242 – 21. heinäkuuta 2013, Vesa Kallio, Nordic Superbike, KTM 1190 ==Kehitys== Botniaringin alueella on ympärivuotiseen käyttöön tarkoitettu, ammattipätevyysdirektiivin mukaiseen ajokoulutukseen soveltuva liukkaankelin ajoharjoittelurata. Ajoharjoittelurata on suunniteltu raskaan liikenteen vaatimusten mukaiseksi, unohtamatta kuitenkaan henkilöautoja. Botniaringin välittömässä yhteydessä toimii PRT Testirata Oy, joka vuokraa liukkaankelin ajokoulutukseen ja ajoneuvojen testaukseen soveltuvia erikoispinnoitettuja ratoja oheispalveluineen. Alueelle on rakennettu myös ajoneuvojen testausta varten virallinen ABS-testirata. Testirataa käyttää ajoneuvo- ja rengasteollisuus ajoneuvojen kehitystyössä. Moottoriradan pitkäaikaisen vuokralaisen (2000–2013) Botnia Raceway Oy:n vuokrasopimus päättyi kauteen 2013. Kaudesta 2014 radan toimintoja on pyörittänyt Lintuharjun Moottoriurheilualue Oy. Vaasalaisen Sunrise Cruisers -yhdistyksen ja Kurikan kaupungin suunnitelmissa on rakentaa Botniaringin alueelle myös Suomen pisin kiihdytysrata. == Botniaringillä vierailevat kilpasarjat == * SM Road Racinghttp://www.srra.fi/ * Nordic Championship Classic Race * Historic Race Finlandhttp://www.historicrace.fi/ * Rata-ajon- SMhttp://www.rata-sm.fi/ * Porsche GT3 Cup Finlandhttp://www.gt3cup.fi/ * Porsche Sports Cup Finlandhttp://www.sportscup.fi * Radalle.com -Drifting-SM ja Time Attack-sarjahttp://www3.radalle.com/ === Muita tapahtumia === * Saturday on the RaceWayhttp://www.koskenkorwamc.com/?kmc=SOTR2013-poster * JM- asfattimestari * Kokoontumisajoja == Lähteet == == Aiheesta muualla == *Botniaring Racing Circuit *PTR Testirata *Sunrise Cruisers *http://www.motouutiset.fi/fi/moottoripyorat/uutiset/341/Jurvan- Botniaringille-tulossa-my%C3%B6s-kiihdytysrata.htm Luokka:Suomen moottoriradat Luokka:Kurikan rakennukset ja rakennelmat Luokka:Kurikan urheilu Luokka:Jurva
Ansgarius

Ansgarius on miehen etunimi. Suomessa nimi Ansgarius on tammikuuhun 2025 mennessä annettu noin 100 henkilölle. Ansgarius on yksi Oskari-nimen vastineista. == Lähteet == Luokka:Etunimet
Babylon Whores

Babylon Whores on suomalainen vuonna 1994 perustettu deathrock-yhtye. Yhtyeen musiikki on kehittynyt alkuaikojen punk-henkisestä rymistyksestä uudempien levyjen moniulotteisempaan metalli-ilmaisuun, jossa päätekijöinä ovat raskaan kitaravallin päällä soivat moniääniset kitaramelodiat ja Ike Vilin syvänkarhea lauluääni. Sanoitusten teemat liikkuvat enimmäkseen dekadenssin, mystiikan ja okkultismin alueella. Tällä hetkellä yhtye on pitkähköllä tauolla. Yhtye esiintyi 31. maaliskuuta 2007 Babylon Horse -salanimellä Helsingissä yllätyskeikalla. == Jäsenet == === Nykyiset === * Mr. Boa – kitara * Petri Mukkala (aka Pete Liha) – rummut * Antti Litmanen – kitara * Taneli Nyholm (aka Daniel Stuka) – basso * Ike Vil – laulu === Entiset === * Jake Babylon (1994–1999) – basisti * Jussi Konttinen (1994–1995) – kitara * Timo Koutala (aka Kouta) (1995–1998) – rummut * Ewo Pohjola (aka Ewo Meichem) (1994–1999) – kitara * M. Ways (1994) – basisti == Diskografia == Studioalbumit * * * EP:t * * * Musiikkiboksit * Singlet * * ==Lähteet== *Spinefarm Records ===Viitteet=== Luokka:Suomalaiset rockyhtyeet Luokka:Suomalaiset punkyhtyeet Luokka:Suomalaiset metalliyhtyeet
Aleksandr Moskalenko

Aleksandr Nikolaevitš Moskalenko (, s. 4. marraskuuta 1969 Krasnodar) on venäläinen trampoliinivoimistelija ja olympiavoittaja. Moskalenko voitti olympiakultaa trampoliinivoimistelussa Sydneyssä 2000 ja hopeaa Ateenassa 2004. Maailmanmestaruuden hän on voittanut vuosina 1990, 1992, 1994 (jonka jälkeen hän lopetti uransa palatakseen vuonna 1997), 1999 ja 2001. == Aiheesta muualla == * Luokka:Venäläiset olympiavoittajat Luokka:Venäläiset trampoliinivoimistelijat Luokka:Vuonna 1969 syntyneet Luokka:Elävät henkilöt
Ad hoc

Ad hoc on latinaa ja tarkoittaa ”tätä (tarkoitusta, tehtävää) varten”. Tieteessä ja filosofiassa ad hoc -hypoteesi tarkoittaa hypoteesia, joka hyväksytään puhtaasti teorian pelastamiseksi vaikeuksilta tai kumoamiselta, ilman mitään itsenäistä perustetta."Ad hoc hypothesis: hypothesis adopted purely for the purpose of saving a theory from difficulty or refutation, but without any independent rationale." Yleensä lausumalla tarkoitetaan tiettyä ongelmaa varten räätälöityä ratkaisua. Sillä saatetaan viitata myös improvisoituun ja ennalta valmistelemattomaan ratkaisuun vastakohtana hyvin ja perusteellisesti suunnitellulle ratkaisulle. Ad hoc on psykologisesti helppo ratkaisu poistaa omalle suosikkinäkemykselle syntyvät ongelmat. Näin ongelmallinen data poistetaan tekemällä erityisiä oletuksia, joiden katsotaan toimivan tilanteen yhteydessä. Jos tällainen pelastava oletus valitaan siksi, että se pelastaa uskomuksen, se on ad hoc.http://www.iep.utm.edu/fallacy/#Ad%20Hoc%20Rescue Teoriaan lisättyä osaa saatetaan joskus vääristä syistä ja paheksuvasti kutsua ad hoc -lisäykseksi väittäen, että se on lisätty teoriaan ulkopuolisena lisäyksenä sen takia, että teoria ei muuten sopisi yhteen tosiasioiden kanssa. Tässä kohden ratkaisevaa on se, onko selityksen käyttö perusteltu. Tämä liittyy todistustaakkaan. Tietokonemaailmassa ad hoc on langattomien lähiverkkojen (WLAN) välinen yhteystapa, jossa langattomat laitteet liikennöivät keskenään ilman tukiaseman apua. Oikeustieteessä, erityisesti kansainvälisessä oikeudessa, ad hoc -tuomioistuin tarkoittaa tietyn rikoskokonaisuuden käsittelyä varten perustettua erillistä tuomioistuinta. Tällaisia ovat olleet esimerkiksi ICTY sekä ICTR. == Lähteet == Luokka:Latinankieliset fraasit Luokka:Seulonnan keskeiset artikkelit
Emil von Qvanten

Emil von Qvanten, salanimi Peder Särkilax, (22. elokuuta 1827 Pori – 5. joulukuuta 1903 Sanremo) oli suomalaissyntyinen runoilija. Von Qvanten julkaisi kahtena vuonna, 1845 ja 1849, runokalenterin Lärkan ('Leivonen'), johon sisältyy "Suomis sång". Kokoelma Dikter ('Runoja') ilmestyi vuonna 1851. Salanimellä Peder Särkilax hän julkaisi vuonna 1855 poliittisen pamfletin Fennomani och skandinavism, jossa hän vaati Suomen erottamista Venäjästä ja asettui kannattamaan ajatusta suomalais-skandinaavisesta liittovaltiosta. Tilanne juontui Krimin sodasta. Von Qvanten oli muuttanut jo vuonna 1853 Suomesta Ruotsiin. Siellä hän oli aateloidun sukunsa edustajana valtiopäivillä. Hän oli kuningas Kaarle XV:n hovikirjastonhoitaja vuosina 1864–1872. Hän matkusteli maailmalla ja asettui sitten vuonna 1890 Italiaan, missä hän toimi lehtimiehenä. Von Qvanten ei voinut elämänsä loppupuolella enää palata kotimaahansa venäläisvaltaa arvostelleitten kirjoitustensa vuoksiMatti Orlamo: "Haminan kadettiupseerit musiikkitaiteen parissa: Suomen laulun säveltäjä - everstiluutnantti Johan Baeckman". Kylkirauta 2/2009. Kootut runot Dikter, nya och gamla ilmestyi 1880. Emil von Qvanten on haudattu sukunsa aikanaan omistaman Mäntsälän Ylikartanon maille. Von Qvanten kirjoitti sanat Suomen lauluun (”Suomi-Sång”) vuonna 1842. Runo on myöhemmin tullut tunnetuksi kuorolauluna Fredrik Paciuksen säveltämällä melodialla. Sanoitusta on korjannut J. L. Runeberg. Von Qvantenin puoliso oli ruotsalainen kirjailija Aurora von Qvanten.Kuka kukin oli, Wikisource, art. von Qvanten, Emil == Teokset == * Lärkan, 1844 ja 1849 * Dikter, 1851 * Lyriska dikter, 1859, * Dikter, nya och gamla, 1880 * Sveriges skönaste folkvisor, 1882 * Fyra sagodikter, 1900 * Fennomani och skandinavism, 1855, salanimellä Peder Särkilax == Lähteet == ==Aiheesta muualla== Luokka:Suomalaiset runoilijat Luokka:Vuonna 1827 syntyneet Luokka:Vuonna 1903 kuolleet